ZAPISNIK
         od 25. svibnja 2026. godine
	
s 10. sjednice Općinskog vijeća Općine Legrad održane Sali za sastanke.	
	Sjednica je sazvana sazivom KLASA: 024-03/26-01/01, URBROJ: 2137-10-01-26-4 od 18. svibnja 2026. godine.
	Prisutni: Kristina Turk – predsjednica, Alenka Černeli, Alen Dedi, Ivančica Gabaj, Ivan Gerendaj, Vedran Goričanec, Igor Horvat, Mateo Ružić i Katarina Sabolić – članovi.  
	Sjednici prisustvuju: Ivan Sabolić – općinski načelnik Općine Legrad, Melita Rašanec – referentica za računovodstveno – knjigovodstvene poslove Jedinstvenog upravnog odjela Općine Legrad.
	Zapisničar: Melita Rašanec.
	Početak rada: 17:00 sati.

	Predsjednica pozdravlja sve prisutne, otvara 10. sjednicu Općinskog vijeća Općine Legrad te poziva Melitu Rašanec da izvrši prozivku.
	Nakon izvršene prozivke predsjednica konstatira da je prisutno 9 (devet) članova Općinskog vijeća, te da se sjednica Općinskog vijeća može održati.

	Predsjednica konstatira da se u skladu s Poslovnikom, prije predlaganja dnevnog reda usvaja zapisnik s prethodne sjednice Općinskog vijeća te poziva članove Općinskog vijeća da iznesu primjedbe na dostavljeni zapisnik i to:
· s 9. sjednice Općinskog vijeća održane 20.04.2026. godine

	Glasovanjem je JEDNOGLASNO, s 9 glasova „ZA“ usvojen Zapisnik s 9. sjednice Općinskog vijeća od 20. travnja 2026. godine.
	
	Nakon toga predsjednica predlaže sljedeći

D N E V N I  R E D

1. [bookmark: _Hlk160011245]Aktualni sat,
2. Razmatranje i usvajanje Godišnjeg izvještaja o izvršenju Proračuna Općine Legrad za 2025. godinu te donošenje zaključaka o usvajanju izvješća o izvršenju programa javnih potreba i to: 
a) Zaključka o usvajanju Izvješća o izvršenju Programa građenja komunalne infrastrukture na području Općine Legrad u 2025. godini,
b) Zaključka o usvajanju Izvješća o izvršenju Programa održavanja komunalne infrastrukture na području Općine Legrad u 2025. godini,
c) Zaključka o usvajanju Izvješća o izvršenju Programa javnih potreba u djelatnosti predškolskog odgoja na području Općine Legrad u 2025. godini,
d) Zaključka o usvajanju Izvješća o izvršenju Plana socijalne skrbi na području Općine Legrad u 2025. godini,
e) Zaključka o usvajanju Izvješća o izvršenju Programa javnih potreba u kulturi na području Općine Legrad u 2025. godini,
f) Zaključka o usvajanju Izvješća o izvršenju Programa javnih potreba sufinanciranja vjerskih zajednica na području Općine Legrad u 2025. godini,
g) Zaključka o usvajanju Izvješća o izvršenju Programa javnih potreba u sportu na području Općine Legrad u 2025. godini,
h) Zaključka o usvajanju Izvješća o izvršenju Programa javnih potreba u protupožarnoj i civilnoj zaštiti na području Općine Legrad u 2025. godini,
i) Zaključka o usvajanju Izvješća o namjenskom korištenju sredstava naknade za zadržavanje nezakonito izgrađenih zgrada u prostoru za 2025. godinu,
j) Zaključka o usvajanju Izvješća o utrošku sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Legrad u 2025. godini,
k) Zaključka o usvajanju Izvješća o utrošku sredstava ostvarenih od naknade za promjenu namjene poljoprivrednog zemljišta na području Općine Legrad u 2025. godini,
l) Zaključka o usvajanju Izvješća o korištenju sredstava ostvarenih od spomeničke rente na području Općine Legrad u 2025. godini,
m) Zaključka o usvajanju Izvješća o utrošku sredstava šumskog doprinosa na području Općine Legrad u 2025. godini,
n) [bookmark: _Hlk184104430]Zaključka o usvajanju Izvješća o korištenju sredstava naknade za koncesiju za eksploataciju mineralnih sirovina na području Općine Legrad u 2025. godini,
3. Razmatranje i donošenje Odluke o upravljanju grobljima na području Općine Legrad,
4. Razmatranje i donošenje Odluke o davanju na privremeno i povremeno korištenje poslovnog prostora u objektima u vlasništvu Općine Legrad,
5. Razmatranje i donošenje Pravilnika o stipendiranju izvanrednih studenata deficitarnih zanimanja,
6. Razmatranje i donošenje Odluke o prihvaćanju ponude za kupnju nekretnine k.č.br. 310/17, k.o. Legrad,
7. Razmatranje i donošenje Odluke o financiranju nabave radnih materijala za učenike Osnovne škole Legrad s prebivalištem na području Općine Legrad,
8. Razmatranje i donošenje Odluke o usvajanju ažuriranog Plana zaštite od požara Općine Legrad,
9. Razmatranje Zahtjeva Tihomira Kranjčevića,
10. Razmatranje Zahtjeva Udruge hrvatskih vojnih invalida Domovinskog rata Koprivnica,
11. Pitanja i prijedlozi. 

	Predsjednica postavlja pitanje ima li prijedloga za izmjene ili dopune predloženog dnevnog reda.

	Predsjednica daje na glasovanje predloženi dnevni red i nakon glasovanja konstatira da je predloženi dnevni red usvojen JEDNOGLASNO s 9 glasova „ZA“.	

Točka 1.

	Predsjednica otvara 1. točku dnevnog reda - Aktualni sat i daje riječ načelniku.
Načelnik pozdravlja sve prisutne te prezentira aktualne novosti.
1) ravnateljica Dječjeg vrtića Vrapčić je danas podnijela ostavku koja stupa na snagu 1. rujna. Došlo je do konflikta s odgojiteljicom u Koprivničkom Ivancu, ravnateljica je priznala grešku.
2) prekriva se svlačionica u Kutnjaku, utvrđeno je da su neke grede loše, dogovoreni su dodatni radovi izvan dostavljene ponude, ostalo ide po planu.
3) postavljene su kamere u Velikom Otoku i Selnici Podravskoj, nisu priključene na struju i nisu postavljeni znakovi upozorenja. Radovi oko struje će se izvršiti u narednom razdoblju, znakovi za nadzor brzine su naručeni.
4) asfaltirana je cesta Varaždinska županija – Selnica Podravska do uspornika. Plan je da se iduće godine krene u obnovu od početka Velikog Otoka prema naselju.
5) provedena je javna nabava za rekonstrukciju vatrogasnog doma u Legradu, izvođač radova je Uzor Color d.o.o., nadzor Petgrad d.o.o., a oprema Novi Godovi d.o.o.. Što se tiče nabave na stazu Halaš Čarda ugovorena je samo za radove i radit će tvrtka PZC Varaždin d.d., a za opremu nije pristigla niti jedna ponuda. Pokušat ćemo riješiti i nabavu opreme najvjerojatnije u dogovoru s nekim tko se bavi istom.
6) izvršeno je priključenje plina u vatrogasne garaže u Selnici Podravskoj, slijedi tehnički pregled te uporabna dozvola. Prijava na natječaj energetske učinkovitosti je prolongirana na 31.8. Zbog datuma koji je prolongiran smatramo da imamo dosta vremena da sve potrebno odradimo da se možemo javiti na natječaj.
7) Dobili smo 50.000,00 eura za uređenje kuće u Malom Otoku, od pokojnog Karrea i to za useljenje hrvatskih povratnika. Prvi puta smo u našoj županiji u ovom novom projektu, a kuću će moći koristiti i korisnici naših mjera dok im se kuće obnavljaju.
8) imali smo reklamacije na pod u društvenom domu Legrad te se isti popravlja. Radi se o nijansi poda, takva boja nije naručena, moramo vidjeti što ćemo na kraju s tim odlučiti i napraviti.
9) osnovna škola je imala susret sa školom iz mađarskog Zakanya. Sljedeće godine je 35. obljetnica, proslava će biti veća.
10) imamo popravke na vratima dječjeg vrtića te smo naručili  stolariju za kompletnu prostoriju. Svake godine ćemo riješiti po jednu prostoriju dok se ne izmjeni sva stolarija.
11) NK Drava Selnica Podravska osvojit će naslov prvaka te ide u rang više, stoga će im trebati napraviti ogradu oko dijela igrališta. Savez ima neke uvjete dok se prelazi u viši radng, napravljen je zapisnik.
12) danas smo dobili sve potrebne dozvole za izmuljenje Šoderice. Hrvatske vode pokrivaju veći dio troškova, prvenstveno sanaciju obale i vode zbog poplave.
13) došle su dvije robotske kosilice za igrališta u Zablatju i Selnici Podravskoj.
14) imali smo završnu konferenciju u klopu projekta BauNow u Rimu. Radimo na AI asistentu. Spomenuta aplikacija se neće koristiti samo za što je prvobitno bila namijenjena već će preko nje ljudi dobiti i odgovore vezane za sve natječaje koje Općina provodi.
15) Katarina Sabolić predstavila je povijesnu suradnju s Mađarima u Enteru u Koprivnici, a Ivančica Gabaj je bila na konferenciji vezanoj uz vrtiće.
16) danas je bila početna konferencija projekta Heritage kroz koji ćemo financirati prijelaz. Sve će ići preko KUD-a Donji Vidovec. Naš zadatak je napraviti konferenciju za minimalno 20 ljudi i imati barem 200 ljudi na prijelazu što nije problem.
17) potpisali smo ugovor sa ZTT za program Hrvatska Mađarska Interreg za obnovu Halaš Čarde, slijedi raspisivanje javne nabave.
18) u tijeku je javna rasprava vezana uz polje Jagnježđe 2, a radi se o proširenju iskopa ali ne izvan utvrđenog eksploatacijskog polja.
19) 3. lipnja ćemo potpisati povelju za zaštitu bregunica u Đelekovcu, kao i sve općine koje se nalaze uz rijeku Dravu.
20) zbog učestalih prijava u vezi farme pilića stalno izlazimo na teren s inspekcijom i DORH-om. Sutra idem na teren s gospođom Cindori zbog nepropisno odloženog otpada uslijed radova na zemljištu RH.

A. Dedi: vidim da su vodovod i struja potegnuti do novih gradilišta na Šoderici. Što je s ogradom u Selnici Podravskoj oko novog dječjeg igrališta?
Načelnik: materijal je naručen, Lekom uskoro kreće s radovima.
A. Dedi: nezadovoljan sam ponašanjem Šoderaša s dovozom granja i rušenjem drveća, ruši se tko gdje hoće.
V. Goričanec: trebalo bi pogledati i divlju deponiju odlaganja otpada na relaciji Kutnjak – Zabltje, nastala je nova deponija malo dalje od postojeće.
Načelnik: komunalna redarka je upoznata sa situacijom.
A. Dedi: već sam više puta spominjao problem vožnje kamiona na relaciji Selnica Podravska – Veliki Otok. Pod hitno je potrebno izgraditi pješačko – biciklističku stazu.
Načelnik: trenutno je problem za dozvole jer katastarska izmjera katastarske općine Veliki Otok još nije gotova.
I. Horvat: u kojoj je fazi katastarska izmjera katastarske općine Veliki Otok?
Načelnik: zapisnici dolaze poštom svaki dan, smatram da je pri kraju.
V. Goričanec: a izmjera Kutnjak?
Načelnik: primjedbe su riješene, sada se još usklađuje stanje koje je nastalo u međuvremenu dok je izmjera počela pa do sada. Ništa nije išlo automatizmom pa se riješava u hodu.
K. Turk: što je s bankinom u Kutnjaku, kod kuće gdje su Romi? Graba je velika i jako opasna.
V. Goričanec: što je s igralištem u Malom Otoku?
Načelnik: znamo da je u lošem stanju i Lekom će popraviti sprave. Zaposlen je stolar Vinko Habek koji to zna raditi. Danas sam potpisao ugovor s Turističkom zajednicom Grada Koprivnice po pitanju vlasništva na Šoderici, koje je sada konačno riješeno. Na kolegiju načelnika je bilo rasprave oko priuštivog stanovanja, iskaz interesa za novi natječaj, potrebne analize za sve općine će napraviti Županija.

Točka 2.

	Predsjednica otvara 2. točku dnevnog reda – Razmatranje i usvajanje Godišnjeg izvještaja o izvršenju Proračuna Općine Legrad za 2025. godinu te donošenje zaključaka o usvajanju izvješća o izvršenju programa javnih potreba i to: 
a) Zaključka o usvajanju Izvješća o izvršenju Programa građenja komunalne infrastrukture na području Općine Legrad u 2025. godini,
b) Zaključka o usvajanju Izvješća o izvršenju Programa održavanja komunalne infrastrukture na području Općine Legrad u 2025. godini,
c) Zaključka o usvajanju Izvješća o izvršenju Programa javnih potreba u djelatnosti predškolskog odgoja na području Općine Legrad u 2025. godini,
d) Zaključka o usvajanju Izvješća o izvršenju Plana socijalne skrbi na području Općine Legrad u 2025. godini,
e) Zaključka o usvajanju Izvješća o izvršenju Programa javnih potreba u kulturi na području Općine Legrad u 2025. godini,
f) Zaključka o usvajanju Izvješća o izvršenju Programa javnih potreba sufinanciranja vjerskih zajednica na području Općine Legrad u 2025. godini,
g) Zaključka o usvajanju Izvješća o izvršenju Programa javnih potreba u sportu na području Općine Legrad u 2025. godini,
h) Zaključka o usvajanju Izvješća o izvršenju Programa javnih potreba u protupožarnoj i civilnoj zaštiti na području Općine Legrad u 2025. godini,
i) Zaključka o usvajanju Izvješća o namjenskom korištenju sredstava naknade za zadržavanje nezakonito izgrađenih zgrada u prostoru za 2025. godinu,
j) Zaključka o usvajanju Izvješća o utrošku sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Legrad u 2025. godini,
k) Zaključka o usvajanju Izvješća o utrošku sredstava ostvarenih od naknade za promjenu namjene poljoprivrednog zemljišta na području Općine Legrad u 2025. godini,
l) Zaključka o usvajanju Izvješća o korištenju sredstava ostvarenih od spomeničke rente na području Općine Legrad u 2025. godini,
m) Zaključka o usvajanju Izvješća o utrošku sredstava šumskog doprinosa na području Općine Legrad u 2025. godini,
n) Zaključka o usvajanju Izvješća o korištenju sredstava naknade za koncesiju za eksploataciju mineralnih sirovina na području Općine Legrad u 2025. godini,

Melita Rašanec pojašnjava.

	Pitanja po ovoj točki dnevnog reda nije bilo te predsjednica daje na glasovanje usvajanje Godišnjeg izvještaja o izvršenju Proračuna Općine Legrad za 2025. godinu te izvješća o izvršenju programa javnih potreba.

	Nakon glasovanja predsjednica konstatira da su Godišnji izvještaj o izvršenju Proračuna Općine Legrad za 2025. godinu te izvješća o izvršenju programa javnih potreba doneseni JEDNOGLASNO s 9 glasova „ZA“.

	Izvještaji su u prilogu zapisnika i njegov su sastavni dio.

Točka 3.

	Predsjednica otvara 3. točku dnevnog reda – Razmatranje i donošenje Odluke o upravljanju grobljima na području Općine Legrad.

Načelnik: na snagu je stupio novi Zakon o grobljima te smo Odluku uskladili s novim Zakonom.

	Pitanja po ovoj točki dnevnog reda nije bilo te predsjednica daje na glasovanje usvajanje Odluke o upravljanju grobljima na području Općine Legrad.

	Nakon glasovanja predsjednica konstatira da je Odluka o upravljanju grobljima na području Općine Legrad donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.


Točka 4.

	Predsjednica otvara 4. točku dnevnog reda – Razmatranje i donošenje Odluke o davanju na privremeno i povremeno korištenje poslovnog prostora u objektima u vlasništvu Općine Legrad.

Načelnik: društveni dom u Legradu je obnovljen, dosadašnja cijena je bila 33,18 eura što je sada stvarno premalo. U novoj Odluci smo uskladili cijene. Bio je mali problem s najmom kada ljudi plate samo subotu, a onda uđu u dom i ranije da si dom urede, ovom Odlukom je to sada regulirano.

	Pitanja po ovoj točki dnevnog reda nije bilo te predsjednica daje na glasovanje usvajanje Odluke o davanju na privremeno i povremeno korištenje poslovnog prostora u objektima u vlasništvu Općine Legrad.

	Nakon glasovanja predsjednica konstatira da je Odluka o davanju na privremeno i povremeno korištenje poslovnog prostora u objektima u vlasništvu Općine Legrad donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.



Članak 5.

	Predsjednica otvara 5. točku dnevnog reda – Razmatranje i donošenje Pravilnika o stipendiranju izvanrednih studenata deficitarnih zanimanja.	

Načelnik: rasprava oko ovog Pravilnika je bila više puta na Općinskom vijeću, ubacili smo sve primjedbe unutra. Pravilnik je bio na savjetovanju 30 dana, nije pristigao niti jedan prijedlog niti primjedba.
K.Turk: možda da se ubaci još da prednost imaju osobe već zaposlene u ustanovama s područja Općine Legrad.

Pitanja po ovoj točki dnevnog reda više nije bilo te predsjednica daje na glasovanje usvajanje Pravilnika o stipendiranju izvanrednih studenata deficitarnih zanimanja.

	Nakon glasovanja predsjednica konstatira da je Pravilnik o stipendiranju izvanrednih studenata deficitarnih zanimanja donesen s 8 glasova „ZA“ i 1 glasom „SUZDRŽAN“.

	Pravilnik je u prilogu zapisnika i njegov je sastavni dio.

Članak 6.

	Predsjednica otvara 6. točku dnevnog reda – Razmatranje i donošenje Odluke o prihvaćanju ponude za kupnju nekretnine k.č.br. 310/17, k.o. Legrad.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o prihvaćanju ponude za kupnju nekretnine k.č.br. 310/17, k.o. Legrad.

	Nakon glasovanja predsjednica konstatira da je Odluka o prihvaćanju ponude za kupnju nekretnine k.č.br. 310/17, k.o. Legrad donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.

Članak 7.

	Predsjednica otvara 7. točku dnevnog reda – Razmatranje i donošenje Odluke o financiranju nabave radnih materijala za učenike Osnovne škole Legrad s prebivalištem na području Općine Legrad.

Načelnik: standardna odluka koju donosimo već godinama. Ove godine malo ranije ju donosimo da roditelji znaju da sad po završetku godine ne moraju voditi računa o kupnji radnih mateirjala.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o financiranju nabave radnih materijala za učenike Osnovne škole Legrad s prebivalištem na području Općine Legrad.

	Nakon glasovanja predsjednica konstatira da je Odluka o financiranju nabave radnih materijala za učenike Osnovne škole Legrad s prebivalištem na području Općine Legrad donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.
Članak 8.

	Predsjednica otvara 8. točku dnevnog reda – Razmatranje i donošenje Odluke o usvajanju ažuriranog Plana zaštite od požara Općine Legrad.

K. Turk: standardna odluka o kojoj su se ažurirale promjene nastale u godinu dana.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o usvajanju ažuriranog Plana zaštite od požara Općine Legrad.

	Nakon glasovanja predsjednica konstatira da je Odluka o usvajanju ažuriranog Plana zaštite od požara Općine Legrad donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.

Članak 9.

	Predsjednica otvara 9. točku dnevnog reda – Razmatranje Zahtjeva Tihomira Kranjčevića.	

Načelnik: ovo je malo specifična situacija. Njegova čestica je kčbr 310/53 koju je prije kupio. Sad bi htio desno pored nje. 

Zaključak: Zahtjev kao ovakav se odbija. Prvo se treba kontaktirati gospođu Malez koja je vlasnica k.č.br. 504 da se prismeno izjasni jel zainteresirana ili nije (s obzirom da je to ispod nje). Ako nije zainteresirana, onda se tek može prodati Tihomiru Kranjčeviću.

Članak 10.

	Predsjednica otvara 10. točku dnevnog reda – Razmatranje Zahtjeva Udruge hrvatskih vojnih invalida Domovinskog rata Koprivnica.	

Načelnik: moj prijedlog je da im se ponudi dio 22/3 ili 71/4.
Vijećnici traže da nije unutar naselja.

Zaključak: Prijedlog je da im se ponudi k.č.br. 307/1 k.o. Legrad i da se dogovori koliko površine im je potrebno. Nakon toga bi im se dalo pravo građenja na 50 godina.

Članak 11.

	Predsjednica otvara 11. točku dnevnog reda – Pitanja i prijedlozi.

I. Gabaj: molim da se u kuhinju vrtića postavi klima jer su uvjeti katastrofa.
Načelnik: dostavite nam ponudu.
Načelnik: pristigla je ponuda od Instalacija Horvat za priručno navodnjavanje travnjaka NK Graničar. Financijski je isto koliko se planiralo za stavku tekućeg održavanja, pa bi se ponuda mogla prihvatiti, a onda bi rebalansom u lipnju to još poravnali.
V. Goričanec: 4.000,00 eura za fasadu također nije dosta, mogli bi i mi naći način za navodnjavanje igrališta u Zablatju.
Načelnik: neka g. Androci pogleda, tražite ponudu od Instalacija Horvat.
M. Ružić: još uvijek nisu sanirane kućice na nogometnom igralištu u Malom Otoku, lim još uvijek visi.

	Budući da se za raspravu više nitko nije javio, predsjednica se zahvaljuje prisutnima i zaključuje sjednicu Općinskog vijeća.

	Dovršeno u 18:29 sati.

	Zapisničar:                                                                                       Predsjednica:
      Melita Rašanec                                                                                    Kristina Turk

